
RAPORT 

asupra proiectului de Lege pentru ratificarea Protocolului între Guvernul României şi Guvernul Turkmenistanului, semnat la Bucureşti la 16 iulie 2008, 
la Acordul între Guvernul României şi Guvernul Turkmenistanului 
privind promovarea şi protejarea reciprocă a investiţiilor, 
semnat la Bucureşti, la 16 noiembrie 1994
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu proiectul de Lege pentru ratificarea Protocolului între Guvernul României şi Guvernul Turkmenistanului, semnat la Bucureşti la 16 iulie 2008, la Acordul între Guvernul României şi Guvernul Turkmenistanului privind promovarea şi protejarea reciprocă a investiţiilor, semnat la Bucureşti, la 16 noiembrie 1994, trimis cu adresa nr. PL-x 638 din 4 noiembrie 2008, înregistrată sub  nr. 21/181 din 7 noiembrie 2008.
Potrivit prevederilor art. 75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, în cazul acestei iniţiative legislative, Camera Deputaţilor este prima Cameră sesizată.

Consiliul Legislativ a avizat favorabil proiectul de lege, conform avizului nr. 1223 din  10 octombrie 2008.

Iniţiativa legislativă supusă dezbaterii are ca obiect de reglementare ratificarea Protocolului între Guvernul României şi Guvernul Turkmenistanului, semnat la Bucureşti la 16 iulie 2008, la Acordul între Guvernul României şi Guvernul Turkmenistanului privind promovarea şi protejarea reciprocă a investiţiilor, semnat la Bucureşti la 16 noiembrie 1994. Încheierea prezentului Protocol este necesară întrucât asigură aplicarea art.307 al Tratatului instituind Comunitatea Europeană, care prevede obligaţia statelor membre de a adopta măsurile necesare pentru eliminarea incompatibilităţilor între tratatele la care acestea sunt părţi şi dreptul comunitar. 
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege mai sus menţionat în şedinţa din 3 februarie 2009. 
La lucrările Comisiei au participat, în calitate de invitaţi, din partea Ministerului Finanţelor, domnul Marius Dinescu – consilier, iar din partea Ministerului Afacerilor Externe, doamna Elena Bîştiu – diplomat secretar II.
La dezbaterea acestei iniţiative legislative, din totalul de 25 de membri ai Comisiei pentru politică economică, reformă şi privatizare, la şedinţă au fost prezenţi toţi deputaţii.
În urma examinării proiectului de lege şi a punctelor de vedere exprimate de către membrii Comisiei, s-a hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru ratificarea Protocolului între Guvernul României şi Guvernul Turkmenistanului, semnat la Bucureşti la 16 iulie 2008, la Acordul între Guvernul României şi Guvernul Turkmenistanului privind promovarea şi protejarea reciprocă a investiţiilor, semnat la Bucureşti, la 16 noiembrie 1994, în forma prezentată de iniţiator.

În raport cu obiectul şi conţinutul său, proiectul de lege face parte din categoria legilor ordinare.                                                                                                                                                                                      

       PRESEDINTE                                                             

      Mihai TUDOSE                                                        

                                                             SECRETAR                                                                                                                                                                                  

                                                       Cătălin CHERECHEŞ                                                                                                                                          

                                                                                                              Consilier parlamentar                                                                                                                     

                                                                                                                                                 Graziella  Segărceanu     

Vă înaintăm, alăturat, RAPORTUL asupra proiectului de Lege pentru ratificarea Protocolului între Guvernul României şi Guvernul Turkmenistanului, semnat la Bucureşti la 16 iulie 2008, la Acordul între Guvernul României şi Guvernul Turkmenistanului privind promovarea şi protejarea reciprocă a investiţiilor, semnat la Bucureşti, la 16 noiembrie 1994, trimis, spre dezbatere în fond, cu adresa               nr. PL-x 638 din 4 noiembrie 2008, înregistrată sub  nr. 21/181 din 7 noiembrie 2008, Camera Deputaţilor fiind prima Cameră sesizată. 

În raport cu obiectul şi conţinutul său, proiectul de lege face parte din categoria legilor ordinare.

